III.6.C. DAĻA - Papildinformācijas lapa par valsts atbalstu, ko piešķir saskaņā ar Pamatnostādnēm par valsts atbalstu klimata, vides aizsardzības un enerģētikas pasākumiem (2022) (turpmāk “*CEEAG*”) – 4.3.1. iedaļa “Atbalsts tīru transportlīdzekļu un tīra mobilo dienestu aprīkojuma iegādei un nomai, kā arī transportlīdzekļu un mobilo dienestu aprīkojuma modernizācijai”

*Šī papildinformācijas lapa attiecas uz pasākumiem, ko aptver* CEEAG *4.3.1. iedaļa. Ja paziņojumā ir iekļauti pasākumi, uz kuriem attiecas vairāk nekā viena* CEEAG *sadaļa, aizpildiet arī attiecīgo papildinformācijas lapu, kas attiecas uz attiecīgo* CEEAG *sadaļu, kad tā pieejama.*

*Visiem dokumentiem, ko dalībvalstis iesniedz kā šīs papildinformācijas lapas pielikumus, jābūt numurētiem, un dokumentu numuri jānorāda attiecīgajās šīs papildinformācijas lapas sadaļās.*

A sadaļa. Kopsavilkums par galvenajiem paziņoto pasākumu aspektiem

1. Paziņoto pasākumu priekšvēsture un mērķi

1.1. Ja tas nav jau iztirzāts Vispārīgās informācijas veidlapas 5.2. sadaļā (I daļa), norādiet priekšvēsturi un pamatmērķi, arī jebkādus Savienības transporta emisiju samazināšanas mērķrādītājus, kurus ar pasākumu paredzēts atbalstīt.

1.2. Norādiet citus ar pasākumu sasniedzamos mērķus, ja tādi ir. Attiecībā uz mērķiem, kas nav tikai vidiski, paskaidrojiet, vai tie var novest pie konkurences izkropļojumiem iekšējā tirgū.

2. Stāšanās spēkā un ilgums

2.1. Ja tas nav jau norādīts Vispārīgās informācijas veidlapas (I daļa) 5.4. sadaļā, norādiet, no kāda datuma atbalsta shēmai paredzēts stāties spēkā.

2.2. Norādiet shēmas ilgumu[[1]](#footnote-1).

3. Atbalsta saņēmēji

3.1. Ja tas nav jau norādīts Vispārīgās informācijas veidlapas (I daļa) 3. sadaļā, aprakstiet (potenciālos) atbalsta saņēmējus.

3.2. Norādiet (potenciālo) atbalsta saņēmēju atrašanās vietu (t. i., vai pasākumā piedalīties drīkst tikai saimnieciskās vienības, kas atrodas attiecīgajā dalībvalstī, vai arī vienības citās dalībvalstīs).

3.3. Lai varētu novērtēt atbilstību *CEEAG* 15. punktam, norādiet, vai atbalsts tiek piešķirts saskaņā ar pasākumiem par labu uzņēmumam (individuāls vai shēmas ietvaros), uz kuru attiecas neizpildīts atgūšanas rīkojums saskaņā ar iepriekšēju Komisijas lēmumu, ar kuru atbalsts atzīts par nelikumīgu un nesaderīgu ar iekšējo tirgu.

Ja atbilde ir apstiprinoša, sniedziet informāciju par vēl atgūstamo atbalsta summu, lai Komisija to ņemtu vērā atbalsta pasākumu novērtējumā.

4. Apstipriniet, ka pasākumi neietver atbalstu darbībām, kas neietilpst *CEEAG* piemērošanas tvērumā (sk. *CEEAG* 13. punktu). Pretējā gadījumā sniedziet sīkāku informāciju.

5. Pasākumu budžets un finansējums.

5.1. Ja tas nav jau minēts vispārīgās informācijas veidlapas (I daļa) 7.1. sadaļas tabulā, norādiet gada budžetu un/vai kopējo budžetu visam pasākumu laikam; ja kopējais budžets nav zināms (piemēram, tāpēc, ka tas ir atkarīgs no konkursu rezultātiem), norādiet budžeta aplēsi un arī attiecīgās aplēses sagatavošanai izmantotos pieņēmumus[[2]](#footnote-2).

5.2. Ja pasākums tiek finansēts no nodevas, precizējiet, vai

(a) nodeva ir noteikta ar likumu vai kādu citu leģislatīvu aktu; ja atbilde ir apstiprinoša, norādiet tiesību aktu, tā numuru un pieņemšanas un spēkā stāšanās datumu, kā arī interneta saiti uz tiesību aktu;

(b) nodevu vienlīdz piemēro gan vietējiem, gan importētiem produktiem;

(c) paziņotais pasākums būs vienlīdz izdevīgs gan attiecībā uz vietējiem, gan importētiem produktiem;

(d) nodeva pasākumu finansē pilnībā vai tikai daļēji. Ja nodeva pasākumu finansē tikai daļēji, norāda citus pasākuma finansējuma avotus un to attiecīgo proporciju;

(e) ar nodevu, ar ko paziņoto pasākumu finansē, finansē arī citus atbalsta pasākumus. Ja jā, norādiet, kādi citi atbalsta pasākumi tiek finansēti ar attiecīgo nodevu.

B sadaļa. Atbalsta shēmas saderības novērtējums

1. Pozitīvs nosacījums: atbalstam ir jāveicina saimnieciskās darbības attīstība

1.1. Ieguldījums saimnieciskās darbības attīstībā

*Lai sniegtu šajā sadaļā prasīto informāciju, sk.* CEEAG *3.1.1. iedaļu (23.–25. punktu), 4.3.1.1. iedaļu (160. un 161. punktu) un 4.3.1.2. iedaļu (162. un 163. punktu).*

6. Līguma par Eiropas Savienības darbību (turpmāk “Līgums”) 107. panta 3. punkta c) apakšpunkts nosaka, ka Komisija par saderīgu var atzīt “atbalstu, kas veicina konkrētu saimniecisko darbību vai konkrētu tautsaimniecības jomu attīstību, ja šādam atbalstam nav tāds nelabvēlīgs iespaids uz tirdzniecības apstākļiem, kas ir pretrunā kopīgām interesēm”. Tas nozīmē, ka saskaņā ar šo Līguma noteikumu saderīgam atbalstam ir jāveicina konkrētas saimnieciskās darbības attīstība.

Lai varētu novērtēt atbilstību *CEEAG* 23. punktam, norādiet, kādas saimnieciskās darbības ar atbalstu tiks veicinātas, kā arī to, kā tiek atbalstīta minēto darbību attīstība.

7. Lai varētu novērtēt atbilstību *CEEAG* 25. punktam, aprakstiet, vai un kā atbalsts dos “ieguldījumu Savienības klimata rīcībpolitikas, vides rīcībpolitikas un enerģētikas rīcībpolitikas mērķu sasniegšanā”, un, konkrētāk, kādi ir “paredzamie atbalsta sniegtie labumi, proti, tā būtiskais ieguldījums vides aizsardzībā, arī klimata pārmaiņu mīkstināšanā jeb klimatmitigācijā, vai iekšējā enerģijas tirgus efektīvā darbībā”.

8. Turklāt norādiet, kādā mērā atbalsts ir saistīts ar *CEEAG* 160. un 161. punktā aprakstītajām rīcībpolitikām.

9. Aprakstiet atbalsta saņēmējiem piemērojamās atbilstības prasības (piemēram, norādot visas tehniskās, vidiskās (t. i., atļaujas), finansiālās (t. i., nodrošinājumu) vai citas prasības, kas atbalsta saņēmējiem jāizpilda).

10. Sniedziet informāciju par to, kāds tieši ir atbalsta pasākumu tvērums un atbalstītās darbības, kā noteikts *CEEAG* 4.3.1.2. iedaļā (162. un 163. punktā).

1.2. Stimulējoša ietekme

*Lai sniegtu šajā sadaļā prasīto informāciju, sk.* CEEAG *3.1.2. iedaļu (26.–32. punktu) un 4.3.1.3. iedaļu (164.–169. punktu).*

11. Uzskatīt, ka atbalsts veicina saimniecisku darbību, var tikai tad, ja tam ir stimulējoša ietekme. Lai varētu novērtēt atbilstību *CEEAG* 26. punktam, norādiet, kā pasākumi atbalsta saņēmēju rosina mainīt *“uzvedību, iesaistīties papildu saimnieciskā darbībā vai videi nekaitīgākā saimnieciskā darbībā, ko atbalsta saņēmējs nedarītu, ja nebūtu atbalsta, vai darītu to ierobežotā vai atšķirīgā veidā”*.

12. Saskaņā ar *CEEAG* 28. punktu

(a) visaptveroši aprakstiet faktisko scenāriju, kas no atbalsta pasākuma, paredzams, izrietēs, un hipotētisku scenāriju (scenārijus), kas, visticamāk, iestātos, ja atbalsta pasākuma nebūtu[[3]](#footnote-3). Ja sagaidāt, ka atbalstu saņemt varētu dažādu kategoriju atbalsta saņēmēji, pārliecinieties, ka hipotētiskais scenārijs ir ticams attiecībā uz katru no šīm kategorijām. Ņemiet vērā, ka *CEEAG* 165. punkts prasa, lai hipotētiskais scenārijs atbilstu “investīcijām ar tādu pašu jaudu, izmantošanas laiku un attiecīgā gadījumā citiem relevantiem tehniskajiem parametriem kā videi nekaitīgām investīcijām”. Ņemiet vērā, ka *CEEAG* 165.–169. punktā hipotētiskajam scenārijam ir noteiktas papildu alternatīvas prasības.

1. Ja hipotētiskais scenārijs ietver tādu videi mazāk draudzīgu transportlīdzekļu vai tās pašas kategorijas mobilo dienestu aprīkojuma iegādi vai nomu, kam ir tāda pati kapacitāte kā bezemisiju transportlīdzeklim vai tīram transportlīdzeklim, pierādiet, ka videi mazāk draudzīgais transportlīdzeklis vai aprīkojums attiecīgā gadījumā vismaz atbilst Savienības standartiem.

1. Ja hipotētiskais scenārijs paredz esošā transportlīdzekļa vai mobilo dienestu aprīkojuma uzturēšanu ekspluatācijā laikposmu, kas atbilst videi draudzīgas investīcijas izmantošanas laikam, ņemiet vērā, ka šajā laikposmā būtu jāņem vērā diskontētās uzturēšanas, remonta un modernizācijas izmaksas.

1. Ja hipotētiskais scenārijs var ietvert transportlīdzekļa vai mobilo dienestu aprīkojuma vēlāku nomaiņu, norādiet transportlīdzekļa vai mobilo dienestu aprīkojuma diskontēto vērtību, lai tiktu ņemta vērā aprīkojuma attiecīgā saimnieciskās izmantošanas laika starpība.

1. Ja uz transportlīdzekļiem vai mobilo dienestu aprīkojumu attiecas nomas līgumi, tīru transportlīdzekļu vai tīra mobilo dienestu aprīkojuma nomas diskontēto vērtību salīdziniet ar tādu transportlīdzekļu vai mobilo dienestu aprīkojuma nomas diskontēto vērtību, kas ir videi mazāk draudzīgi un tiktu izmantoti, ja attiecīgā atbalsta nebūtu.

1. Ja investīcija ir aprīkojuma uzstādīšana esošā transportlīdzeklī vai mobilo dienestu aprīkojumā ar mērķi uzlabot tā vidisko sniegumu (piemēram, to modernizēt, uzstādot piesārņojuma kontroles sistēmu), paskaidrojiet, vai hipotētiskajā scenārijā transportlīdzekļa lietošana tiek turpināta bez modernizācijas investīcijas. Šādā gadījumā attiecināmās izmaksas var būt kopējās investīcijas izmaksas.

(b) Īsi pamatojiet ticamā hipotētiskā scenārija vai scenāriju izvēli, attiecīgā gadījumā ņemot vērā ierosinātās dažādās atbalsta saņēmēju kategorijas.

(c) Kvantificējiet faktisko un hipotētisko scenāriju izmaksas un ieņēmumus šādi.

1. Ja atbalstu piešķir bez konkurenci veicinošas konkursa procedūras, attiecīgā gadījumā pamatojiet katras kategorijas atbalsta saņēmēju rīcības maiņu, balstoties uz attiecīgo atsauces projektu[[4]](#footnote-4), attiecīgajiem hipotētiskajiem scenārijiem un izrietošo finansējuma deficītu.

1. Ja atbalstu piešķir konkurenci veicinošā konkursa procedūrā, pamatojiet rīcības maiņu (attiecīgā gadījumā attiecībā uz katru atbalsta saņēmēju kategoriju / atsauces projektu), izmantojot tos pašus pierādījumus, kas prasīti iepriekš c) punkta i) apakšpunktā, vai arī sniedziet relevantus kvantitatīvus pierādījumus, kuru pamatā ir tirgus pētījumi, investoru plāni, finanšu pārskati, vai citus kvantitatīvus pierādījumus, arī piedāvājumus, kas iesniegti par līdzīgiem projektiem nesenās pielīdzināmās konkurenci veicinošās konkursa procedūrās[[5]](#footnote-5).

13. Lai varētu novērtēt atbilstību *CEEAG* 27. punktam, sniedziet informāciju, kas apstiprina, ka atbalsts neatbalsta tādas darbības izmaksas, kuras atbalsta saņēmējs veiktu jebkurā gadījumā, un nekompensē saimnieciskās darbības parasto uzņēmējdarbības risku.

14. Lai pierādītu atbilstību *CEEAG* 29. un 31. punktam,

(a) apstipriniet, ka projekta vai darbības darbi nav sākti, pirms atbalsta saņēmējs valsts iestādēm iesniedzis rakstisku atbalsta pieteikumu,

*VAI*

(b) attiecībā uz projektiem, kas sākti pirms atbalsta pieteikuma iesniegšanas, pierādiet, ka uz projektu attiecas kāds no *CEEAG* 31. punktā minētajiem izņēmuma gadījumiem (a), b) vai c) apakšpunkts).

15. Lai pierādītu atbilstību *CEEAG* 30. punktam, apstipriniet, ka atbalsta pieteikumā ir norādīts vismaz pieteikuma iesniedzēja vārds un uzvārds, projekta vai darbības apraksts, arī tā vieta, un tā īstenošanai nepieciešamā atbalsta summa.

16. Lai pierādītu atbilstību *CEEAG* 32. punktam, norādiet, vai paziņotajiem pasākumiem ir piemērojami Savienības standarti[[6]](#footnote-6), obligāti valsts standarti, kas ir stingrāki vai vērienīgāki par atbilstošajiem Savienības standartiem, vai obligāti valsts standarti, kas pieņemti tāpēc, ka Savienības standartu nav. Šajā sakarā sniedziet informāciju, kas pierāda stimulējošo ietekmi.

17. Gadījumos, kad attiecīgais Savienības standarts jau ir pieņemts, bet vēl nav spēkā, pierādiet, ka atbalstam ir stimulējoša ietekme tāpēc, ka tas stimulē investīciju veikšanu un pabeigšanu vismaz 18 mēnešus pirms standarta stāšanās spēkā.

1.3. Nav pārkāpts neviens relevants Savienības tiesību akta noteikums

*Lai sniegtu šajā sadaļā prasīto informāciju, sk.* CEEAG *3.1.3. iedaļu (33. punktu).*

18. Sniedziet informāciju, kas apstiprina atbilstību relevantajiem ES tiesību aktu noteikumiem, saskaņā ar *CEEAG* 33. punktu.

19. Ja pasākumu finansēšanai izmanto nodevu, precizējiet, vai ir jānovērtē atbilstība Līguma 30. un 110. pantam. Ja atbilde ir apstiprinoša, pierādiet, ka pasākums atbilst Līguma 30. un 110. panta noteikumiem.Šajā sakarā, ja paziņotais pasākums tiek finansēts no nodevas, var atsaukties uz informāciju, kas iesniegta saskaņā ar 5.2. punktu.

2. Negatīvs nosacījums: atbalsta pasākums nevar radīt tādu nepamatotu nelabvēlīgu iespaidu uz tirdzniecības apstākļiem, kas ir pretrunā kopīgām interesēm

2.1. Konkurences un tirdzniecības izkropļojumu minimalizēšana

2.1.1. Atbalsta nepieciešamība

*Lai sniegtu šajā sadaļā prasīto informāciju, sk.* CEEAG *3.2.1.1. iedaļu (34.–38. punktu).*

20. Paskaidrojiet, kādas tirgus nepilnības, kuras liedz sasniegt pietiekamu vides aizsardzības līmeni, jūsu iestādes ir konstatējušas. Norādiet, kurā kategorijā konstatētās tirgus nepilnības ietilpst, atsaucoties uz *CEEAG* 34. punkta a), b), c) vai d) apakšpunktu.

21. Saskaņā ar *CEEAG* 35. punktu sniedziet informāciju par visām jūsu iestāžu apzinātajām esošajām rīcībpolitikām un pasākumiem, kas jau orientēti uz konstatēto regulatīvo vai tirgus nepilnību novēršanu.

22. Lai pierādītu atbilstību *CEEAG* 36. punktam, sniedziet informāciju, kas pierāda, ka atbalsts ir rezultatīvi vērsts pret atlikušajām tirgus nepilnībām, ņemot vērā arī visas citas rīcībpolitikas un pasākumus, kas jau ieviesti, lai novērstu dažas no konstatētajām tirgus nepilnībām.

23. Lai pierādītu atbilstību *CEEAG* 37. punktam, paskaidrojiet, vai, ciktāl jūsu iestādēm zināms, projekti vai darbības, kas ir līdzīgi tiem, uz kuriem attiecas paziņotie pasākumi, tehnoloģiskā satura, riska līmeņa un apmēra ziņā Savienībā jau tiek īstenoti tirgus apstākļos. Ja atbilde ir apstiprinoša, sniedziet papildu pierādījumus, kas pierāda valsts atbalsta nepieciešamību.

24. Lai pierādītu atbilstību *CEEAG* 38. punktam, sk. kvantitatīvos pierādījumus, kas jau sniegti iepriekš 12. punkta c) apakšpunktā.

2.1.2. Piemērotība

*Lai sniegtu šajā sadaļā prasīto informāciju, sk.* CEEAG *3.2.1.2. iedaļu (39.–46. punktu) un 4.3.1.4.1. iedaļu (171. punktu).*

25. Lai varētu verificēt atbilstību *CEEAG* 41. punktam, pierādiet, ka atbalsta pasākums ir izstrādāts tā, lai nemazinātu citu tādu pasākumu efektivitāti, ar kuriem novērš to pašu tirgus nepilnību, piemēram, tirgus mehānismu (piemēram, ES ETS) efektivitāti.

26. Lai varētu verificēt atbilstību *CEEAG* 42. punktam, apstipriniet, ka neviens no atbalsta saņēmējiem nebūtu saucams pie atbildības par piesārņojumu saskaņā ar spēkā esošajiem Savienības vai valsts tiesību aktiem (princips “piesārņotājs maksā”).

27. Lai varētu verificēt atbilstību *CEEAG* 43.–46. punktam, pierādiet atbalsta piemērotību citu atbalsta instrumentu vidū, sniedzot šādu informāciju:

(a) kā prasa *CEEAG* 44. punkts, paskaidrojiet, kāpēc citi — potenciāli mazāk kropļojoši — atbalsta veidi ir mazāk piemēroti. Mazāk kropļojošu veidu atbalsts var būt atmaksājami avansi salīdzinājumā ar tiešām dotācijām, nodokļu kredīti salīdzinājumā ar nodokļu samazinājumiem vai tādu veidu atbalsts, kuru pamatā ir finanšu instrumenti, piemēram, parāds salīdzinājumā ar pašu kapitāla instrumentiem, arī, piemēram, aizdevumi ar zemām procentu likmēm vai procentu likmes subsīdijas, valsts garantijas vai alternatīva finansējuma nodrošināšana ar izdevīgiem nosacījumiem;

(b) pierādiet, ka atbalsta instrumenta izvēle ir piemērota tirgus nepilnībai, ko ar atbalsta pasākumiem iecerēts novērst, kā noteikts *CEEAG* 45. punktā;

(c) paskaidrojiet, kāpēc atbalsts un tā plānojums ir piemēroti tā pasākuma mērķa sasniegšanai, uz kuru atbalsts ir vērsts (*CEEAG* 46. punkts).

28. Lai varētu verificēt atbilstību *CEEAG* 40. un 171. punktam, būtu jāņem vērā, vai tīras mobilitātes tirgus attīstību nevarētu stimulēt ar citu veidu intervenci (kas nav valsts atbalsts), un jāapraksta paredzamā šādas intervences ietekme salīdzinājumā ar ierosinātā pasākuma ietekmi. Šāda citu veidu intervence var ietvert tādu vispārēju pasākumu ieviešanu, kuru mērķis ir veicināt tīru transportlīdzekļu iegādi, piemēram, ekoloģisko prēmiju shēmas vai shēmas, kas paredz nodošanu metāllūžņos, vai mazemisiju zonu izveidi attiecīgajā dalībvalstī.

2.1.3. Samērīgums

*Lai sniegtu šajā sadaļā prasīto informāciju, sk.* CEEAG *3.2.1.3. iedaļu (47.–55. punktu) un 4.3.1.4.2. iedaļu (172.–181. punktu). Ņemiet vērā, ka divas nākamās sadaļas — 2.1.3.1. un 2.1.3.2. — ir alternatīvas. Sniedziet tikai piemērojamajā sadaļā prasīto informāciju — atkarībā no ierosinātā pasākuma plānojuma.*

2.1.3.1. Konkurenci veicinošā konkursa procedūrā piešķirtā atbalsta samērīgums

*Lai sniegtu šajā sadaļā prasīto informāciju, sk.* CEEAG *49., 50., 173., 174. un 175. punktu.*

29. Lai varētu verificēt atbilstību *CEEAG* 49., 50. un 173. punktam, sniedziet šeit prasīto informāciju.

(a) Paskaidrojiet, kā iestādes nodrošina, ka konkursa procedūra ir atklāta, skaidra, pārredzama un nediskriminējoša, balstīta uz objektīviem kritērijiem, noteikta *ex ante* saskaņā ar pasākuma mērķi un līdz minimumam samazina stratēģiskas piedāvājumu iesniegšanas risku (*CEEAG* 49. punkta a) apakšpunkts).

(b) Kādi atlases kritēriji tiek izmantoti piedāvājumu sarindošanai un galu galā atbalsta līmeņa noteikšanai konkurenci veicinošā konkursa procedūrā. Konkrētāk,

1. sniedziet atlases kritēriju sarakstu un norādiet, kuri no tiem ir vai nav tieši vai netieši saistīti ar pasākumu pamatmērķiem. Norādiet arī to svērumus;

1. paskaidrojiet, kā saskaņā ar atlases kritērijiem ieguldījums pasākumu galveno mērķu sasniegšanā ir tieši vai netieši saistīts ar pieteikuma iesniedzēja pieprasīto atbalsta summu. To var izteikt, piemēram, kā atbalstu uz vienu vides aizsardzības vienību vai atbalstu uz vienu tīru vai bezemisiju transportlīdzekli (*CEEAG* 50. punkts un 44. zemsvītras piezīme);

1. ja ir citi atlases kritēriji, kas nav tieši vai netieši saistīti ar pasākumu galvenajiem mērķiem, pamatojiet ierosināto pieeju un paskaidrojiet, kāpēc tā ir piemērota pasākumu mērķiem. Apstipriniet, ka šie kritēriji veido ne vairāk kā 30 % no visu atlases kritēriju svēruma (*CEEAG* 50. un 174. punkts);

1. paskaidrojiet, cik ilgi pirms pieteikumu iesniegšanas termiņa atlases kritēriji katrā konkurenci veicinošajā konkursa procedūrā tiks publicēti (*CEEAG* 49. punkta b) apakšpunkts un 43. zemsvītras piezīme).

(c) Paskaidrojiet, uz kādiem elementiem balstīts pieņēmums, ka konkursa procedūra būs atklāta un piedāvājumu skaits būs pietiekams, t. i., ka var sagaidīt, ka ne visi pretendenti saņems atbalstu un ka paredzamais pretendentu skaits būs pietiekams, lai nodrošinātu efektīvu konkurenci visu shēmas laiku (*CEEAG* 49. punkta c) apakšpunkts). Paskaidrojumā ņemiet vērā shēmas budžetu vai apmēru. Attiecīgā gadījumā atsaucieties uz pierādījumiem, kas sniegti atbildēs pie 12. punkta.

(d) Sniedziet informāciju par iecerēto solīšanas kārtu skaitu un paredzamo pretendentu skaitu pirmajā kārtā un laika gaitā.

(e) Ja ir viena vai vairākas konkursa procedūras, kurās piedāvājumu skaits ir nepietiekams, paskaidrojiet, kā un kad konkursa procedūru plānojums shēmas īstenošanas laikā tiks koriģēts tā, lai atjaunotu efektīvu konkurenci (*CEEAG* 49. punkta c) apakšpunkts).

(f) Apstipriniet, ka netiek pieļautas konkursa procesa iznākuma *ex post* korekcijas (piemēram, vēlākas sarunas par piedāvājumu rezultātiem vai normēšana) (*CEEAG* 49. punkta d) apakšpunkts).

(g) Ja pastāv “nulles subsīdiju piedāvājumu” iespēja, paskaidrojiet, kā tiks nodrošināts samērīgums (sk. *CEEAG* 49. punktu, 42. zemsvītras piezīmi).

(h) Precizējiet, vai iestādes konkurenci veicinošajā konkursa procedūrā paredz izmantot cenu minimālās vai maksimālās robežvērtības. Ja atbilde ir apstiprinoša, pamatojiet to izmantošanu un paskaidrojiet, kāpēc tās konkurenci veicinošo konkursa procedūru neierobežo (*CEEAG* 49. punkts un 42. zemsvītras piezīme).

30. Paskaidrojiet, kā konkurenci veicinošās konkursa procedūras plānojums nodrošina, ka pieteikumu iesniedzēji ir pietiekami motivēti iesniegt tādu projektu piedāvājumus, kas paredz iegādāties bezemisiju transportlīdzekļus, kuri parasti ir dārgāki par vidi mazāk saudzējošām alternatīvām, ciktāl tās attiecīgajam transporta veidam ir pieejamas. Piemēram, paskaidrojiet, vai konkurenci veicinošā konkursa plānojums paredz prēmijas, kas dotu iespēju piešķirt vairāk punktu projektiem, kuri papildus ieguvumiem, kuri izriet no atbilstības prasībām vai pasākuma primārā mērķa, rada vidiskus ieguvumus (*CEEAG* 175. punkts).

2.1.3.2. Tāda atbalsta samērīgums, kas nav piešķirts konkurenci veicinošā konkursa procedūrā

*Lai sniegtu šajā sadaļā prasīto informāciju, sk.* CEEAG *51.–55. punktu un 176.–181. punktu).*

31. Paskaidrojiet, kāpēc konkurenci veicinoša konkursa procedūra netiek izmantota (atsaucoties uz izņēmumiem, kas noteikti *CEEAG* 176. punktā):

(a) paredzamais dalībnieku skaits nav pietiekams, lai nodrošinātu efektīvu konkurenci vai izvairītos no stratēģiskas piedāvājumu iesniegšanas, *VAI*

(b) konkurenci veicinoša konkursa procedūra, kā aprakstīts 49. un 50. punktā, nav piemērota atbalsta samērīguma nodrošināšanai, un *CEEAG* 177.–180. punktā minēto alternatīvo metožu izmantošana samērīguma pierādīšanai atkarībā no pasākuma vai attiecīgo nozaru vai transporta veidu iezīmēm nepalielinātu nepamatotu konkurences izkropļojumu risku, *VAI*

(c) atbalsts tiek piešķirts tādu transportlīdzekļu iegādei vai nomai, kurus pēc ieceres izmantos uzņēmumi, kas darbojas sauszemes, dzelzceļa vai ūdens sabiedriskā transporta nozarē.

32. Norādiet investīcijas neto papildu izmaksas. Tās aprēķina kā starpību starp tā tīrā transportlīdzekļa kopējām īpašuma izmaksām, ko paredzēts iegādāties vai nomāt, no vienas puses, un kopējām īpašuma izmaksām hipotētiskajā scenārijā, no otras puses, neskaitot izmaksas, kas nav tieši saistītas ar augstāka vides aizsardzības līmeņa panākšanu. Attiecībā uz transportlīdzekļu vai mobilo dienestu aprīkojuma modernizāciju attiecināmās izmaksas var būt modernizācijas kopējās izmaksas ar nosacījumu, ka hipotētiskajā scenārijā transportlīdzekļi vai mobilo dienestu aprīkojums saglabā tādu pašu saimnieciskās izmantošanas laiku, kāds būtu, ja modernizācija netiktu veikta (*CEEAG* 178.–179. punkts).

33. Norādiet maksimālo atbalsta intensitāti, kas piemērojama saskaņā ar pasākumu, un norādiet, vai ir piemērojami kādi palielinājumi (kas aprakstīti *CEEAG* 177. punktā).

34. Ja, atkāpjoties no *CEEAG* 177.–179. punkta, tiek uzskatīts, ka vajadzīgs atbalsts, kas pārsniedz maksimālo atbalsta intensitāti, kas noteikta *CEEAG* 177. punktā, norādiet, kāds atbalsta līmenis uzskatāms par nepieciešamu, un pamatojiet to, balstoties uz finansējuma deficīta analīzi atsauces projektiem faktiskajā un hipotētiskajā scenārijā, kas norādīti pie 12. punkta c) apakšpunkta i) punkta, saskaņā ar *CEEAG* 51.–52. punktu.

Šīs finansējuma deficīta analīzes vajadzībām iesniedziet skaitlisku aprēķinu — par faktisko scenāriju un reālistisko hipotētisko scenāriju[[7]](#footnote-7), kas norādīts pie 12. punkta, — par visām galvenajām izmaksām un ieņēmumiem, aplēstā atbalsta saņēmēju vidējā svērtā kapitāla cenu (*WACC*) turpmāko naudas plūsmu diskontēšanai, kā arī neto pašreizējo vērtību (NPV) visā projekta / atsauces projekta laikā.

(a) To sniedziet šīs paziņojuma veidlapas pielikumā (izmantojot *Excel* datni, kurā redzamas visas formulas).

(b) Sniedziet detalizētu informāciju par pieņēmumiem, metodiku, pamatojumu un to avotiem, kas izmantoti katram faktiskā scenārija un ticamā hipotētiskā scenārija izmaksu un ieņēmumu kvantificēšanas aspektam (piemēram, norādiet pieņēmumus, kas izmantoti šo scenāriju izstrādei, un šo pieņēmumu avotu/pamatojumu).

(c) Ja runa ir par individuālu atbalstu vai shēmu, kas dod labumu sevišķi ierobežotam skaitam atbalsta saņēmēju, dalībvalstij jāiesniedz apliecinoši pierādījumi detalizētā projekta uzņēmējdarbības plāna līmenī.

Atbalsta shēmu gadījumā dalībvalstij jāiesniedz apliecinošie pierādījumi uz vienu vai vairāku atsauces projektu pamata.

(d) Šai paziņojuma veidlapai var pievienot arī dokumentus, kas minēti *CEEAG* 39. zemsvītras piezīmē. Valdes dokumenti var būt īpaši noderīgi attiecībā uz individuālā atbalsta pasākumiem vai shēmām, no kurām labumu gūst sevišķi ierobežots skaits atbalsta saņēmēju. Ja šādi dokumenti ir pievienoti paziņojuma veidlapai, tālāk sniedziet šo dokumentu sarakstu, norādot autoru, to sagatavošanas datumu un kontekstu, kurā tie izmantoti.

35. Turklāt arī pierādiet, ka, piemērojot lielāku atbalstu, kas noteikts tā, kā norādīts 34. punktā, atbalsts nepārsniegs finansējuma deficītu.

36. Ja ir piemērojams *CEEAG* 52. punkts, t. i., visticamākais hipotētiskais scenārijs ir tāds, ka atbalsta saņēmējs neveic darbību vai investīciju vai savu darbību turpina bez izmaiņām, sniedziet pierādījumus, kas šo pieņēmumu pamato[[8]](#footnote-8).

37. Visos gadījumos, kad samērīgums ir pamatots ar atsauci uz finansējuma deficīta analīzi, apstipriniet arī to, ka jūsu iestādes veiks *ex post* uzraudzību, lai verificētu izdarītos pieņēmumus par vajadzīgo atbalsta līmeni, un ieviesīs atgūšanas mehānismu. Aprakstiet arī uzraudzības un atgūšanas mehānismu, ko jūsu iestādes plāno piemērot (*CEEAG* 180. punkts).

2.1.4. Kumulācija

*Lai sniegtu šajā sadaļā prasīto informāciju, sk.* CEEAG *56.–57. iedaļu.*

38. Ciktāl tas nav jau paredzēts vispārīgās paziņojuma veidlapas I daļā un lai varētu verificēt atbilstību *CEEAG* 56. punktam, precizējiet, vai atbalstu saskaņā ar paziņotajiem pasākumiem var piešķirt vienlaikus saskaņā ar vairākām atbalsta shēmām vai kumulēt ar *ad hoc* vai *de minimis* atbalstu attiecībā uz tām pašām attiecināmajām izmaksām. Ja tā ir, sniedziet sīkāku informāciju par šīm atbalsta shēmām, *ad hoc* atbalstu vai *de minimis* atbalstu un to, kā atbalsts tiks kumulēts.

39. Ja ir piemērojams *CEEAG* 56. punkts, pamatojiet, kāpēc projektam vai darbībai saskaņā ar paziņotajiem pasākumiem piešķirtā atbalsta kopsumma ne noved pie pārmērīgas kompensācijas, ne pārsniedz maksimālo atbalsta summu, kas atļauta saskaņā ar *CEEAG* 173., 177. vai 180. punktu. Attiecībā uz katru pasākumu, ar kuru atbalstu, kas piešķirts saskaņā ar paziņotajiem atbalsta pasākumiem, var kumulēt, norādiet, kādu metodi izmanto, lai nodrošinātu atbilstību *CEEAG* 56. punktā izklāstītajiem nosacījumiem.

40. Ja piemērojams *CEEAG* 57. punkts, t. i., atbalsts, kas piešķirts saskaņā ar paziņotajiem pasākumiem, tiek apvienots ar centralizēti pārvaldītu Savienības finansējumu[[9]](#footnote-9) (kas par valsts atbalstu nav uzskatāms), pamatojiet, kāpēc publiskā finansējuma kopsumma, kas piešķirta attiecībā uz tām pašām attiecināmajām izmaksām, nenoved pie pārmērīgas kompensācijas.

2.1.5. Pārredzamība

*Lai sniegtu šajā sadaļā prasīto informāciju, sk.* CEEAG *3.2.1.4. iedaļu (58.–61. punktu).*

41. Apstipriniet, ka dalībvalsts ievēros *CEEAG* 58.–61. punktā paredzētās pārredzamības prasības.

42. Norādiet interneta saiti, kurā tiks publicēts apstiprinātās atbalsta shēmas vai individuālā atbalsta piešķiršanas lēmuma un tā īstenošanas noteikumu pilns teksts un informācija par katru individuālo atbalstu, kas piešķirts *ad hoc* vai saskaņā ar atbalsta shēmu, kura apstiprināta, balstoties uz *CEEAG*, un kas pārsniedz 100 000 EUR.

2.2. Izvairīšanās no nepamatotas negatīvas ietekmes uz konkurenci un tirdzniecību, kā arī balansēšana

*Lai sniegtu šajā sadaļā prasīto informāciju, sk.* CEEAG *3.2.2. iedaļu (63.–70. punktu) un 4.3.1.5. iedaļu (183.–189. punktu).*

43. Lai varētu verificēt atbilstību *CEEAG* 67. punktam, sniedziet informāciju par paziņoto pasākumu iespējamo negatīvo īstermiņa un ilgtermiņa ietekmi uz konkurenci un tirdzniecību.

44. Paskaidrojiet, vai uz pasākumu attiecas kāda no šīm situācijām:

(a) tas tiek īstenots tirgū (vai tirgos), kur esošie tirgus dalībnieki ieguvuši tirgus varu pirms tirgus liberalizācijas;

(b) tas ietver konkurenci veicinošas konkursa procedūras jaunā tirgū (vai tirgos), kur kāds dalībnieks ir ar spēcīgu pozīciju tirgū;

(c) no tā labumu gūs tikai viens atbalsta saņēmējs vai sevišķi ierobežots skaits atbalsta saņēmēju.

45. Ja atbalsta pasākums ir vērsts uz konkrētu tehnoloģisko izvēli/ceļu, pamatojiet tehnoloģiskās izvēles iemeslu un to, ka tas neatturēs no tīrāku tehnoloģiju ieviešanas.

46. Ja paziņotie pasākumi labumu dos tikai vienam atbalsta saņēmējam vai sevišķi ierobežotam skaitam atbalsta saņēmēju, tad, lai varētu verificēt atbilstību *CEEAG* 68. punktam,

(a) paskaidrojiet, vai paziņotie pasākumi nostiprina vai saglabā atbalsta saņēmēju tirgus varu vai esošos konkurentus attur no paplašināšanās vai veicina to iziešanu no tirgus, vai jaunu konkurentu attur no ienākšanas tirgū. Šajā sakarā paskaidrojiet arī to, vai atbalsta pasākums palielinās atbalsta saņēmēja ražošanas jaudu;

(b) aprakstiet, kādi pasākumi ieviesti, lai ierobežotu iespējamos konkurences izkropļojumus, ko varētu radīt atbalsta piešķiršana atbalsta saņēmējam vai saņēmējiem.

47. Lai varētu verificēt atbilstību *CEEAG* 69. punktam,

(a) paskaidrojiet, vai saskaņā ar paziņotajiem pasākumiem piešķirtā atbalsta mērķis ir saglabāt saimniecisko darbību vienā reģionā vai to piesaistīt no citiem iekšējā tirgus reģioniem;

(b) ja atbilde ir apstiprinoša, precizējiet, kāda ir paziņoto pasākumu neto ietekme uz vidi un kā paziņotie pasākumi uzlabo pašreizējo vides aizsardzības līmeni dalībvalstīs;

(c) paskaidrojiet, kāpēc atbalsts nerada acīmredzami negatīvu ietekmi uz konkurenci un tirdzniecību;

(d) individuālā atbalsta gadījumā paskaidrojiet, kādi ir galvenie atbalsta saņēmēja investīciju vietas izvēles virzītājspēki.

48. Lai varētu verificēt atbilstību *CEEAG* 70. punktam,

(a) apstipriniet, ka atbalstu saskaņā ar paziņoto shēmu var piešķirt ne ilgāk kā uz 10 gadiem no dienas, kad paziņots par Komisijas lēmumu, ar kuru atbalsts atzīts par saderīgu;

(b) apstipriniet, ka tad, ja jūsu iestādes vēlētos shēmas darbības laiku pagarināt pēc minētā maksimālā perioda beigām, tās par pasākumu paziņos atkārtoti.

49. Ja paziņotie pasākumi var stimulēt jaunas investīcijas transportlīdzekļos un mobilo dienestu aprīkojumā, ko darbina ar dabasgāzi, paskaidrojiet, kāpēc pasākumu var uzskatīt par tādu, kam nav ilgtermiņa iesīkstes efekta un kas neizstumj investīcijas tīrākās alternatīvās. Tāpēc attiecībā uz atbalstu tādu *CNG* un *LNG* transportlīdzekļu iegādei vai nomai, kas paredzēti ūdensceļu transportam un mobilo dienestu aprīkojumam, pierādiet, ka tirgū nav viegli pieejamas tīrākas alternatīvas attiecīgā transporta veida dekarbonizācijai un turklāt nav paredzams, ka tās īstermiņā kļūs pieejamas. Šajā nolūkā orientējieties uz laikposmu, kas ir 2 līdz 5 gadus pēc atbalsta pasākuma paziņošanas (vai citu laikposmu, ja tas ir pienācīgi pamatots), un iesniedziet pamatojošus neatkarīgus tirgus pētījumus vai jebkādus citus piemērotus pierādījumus.

50. Ja paziņotais pasākums var stimulēt investīcijas tīros gaisa kuģos (izņemot bezemisiju gaisa kuģus), kuri izmanto fosilo degvielu, pierādiet, ka atbalsts veicina jaunu, efektīvāku un videi krietni draudzīgāku gaisa kuģu ienākšanu tirgū vai to paātrinātu ieviešanu. Paskaidrojiet arī to, kāpēc šādas investīcijas atbilst trajektorijai uz klimatneitralitāti un kāpēc pasākums novērš risku, ka konvencionālās tehnoloģijas iesīkstēs un izstums investīcijas tīrākās alternatīvās.

51. Ja pasākums attiecas uz gaisa transporta pakalpojumu, paskaidrojiet, vai jūsu iestādes plāno prasīt, lai atbalsta saņēmējs no ekspluatācijas izņemtu tādu pašu skaitu videi mazāk draudzīgu gaisa kuģu, kuru pacelšanās masa ir līdzīga gaisa kuģim, kas iegādāts vai nomāts ar valsts atbalstu, ar mērķi mazināt atbalsta potenciāli kropļojošo ietekmi, ņemot vērā atbalsta saņēmēja stāvokli tirgū, vai palielināt atbalsta pasākuma pozitīvo ietekmi.

52. Attiecībā uz atbalstu tīro transportlīdzekļu vai mobilo dienestu aprīkojuma iegādei, paskaidrojiet, vai jaunu transportlīdzekļu nodošana ekspluatācijā izraisītu tirgus nepilnības vai saasinātu esošās tirgus nepilnības, piemēram, jaudas pārpalikumu attiecīgajā nozarē.

53. Ja paziņotais pasākums piešķir mērķorientētu atbalstu atsevišķam atbalsta saņēmējam vai ierobežotam skaitam konkrētu atbalsta saņēmēju un netiek rīkots konkurenci veicinošs konkurss, pamatojiet pasākuma plānojumu un to, kāpēc tas nav atvērts visiem konkurentiem, kuri vēlas sniegt to pašu pakalpojumu, produktu vai ieguvumu, un pierādiet, ka tas pienācīgi novērš pastiprinātos konkurences izkropļojuma riskus.

3. Atbalsta pozitīvās ietekmes izsvēršana attiecībā pret negatīvo ietekmi uz konkurenci un tirdzniecību

*Lai sniegtu šajā sadaļā prasīto informāciju, sk.* CEEAG *3.3. sadaļu (71.–76. punktu).*

54. Lai varētu verificēt atbilstību *CEEAG* 72. punktam, paskaidrojiet, vai saskaņā ar paziņoto pasākumu atbalstītās darbības atbilst Eiropas Parlamenta un Padomes Regulas (ES) 2020/852[[10]](#footnote-10) 3. pantā noteiktajiem vides ziņā ilgtspējīgu saimniecisko darbību kritērijiem, arī principam “nenodarīt būtisku kaitējumu” vai citām pielīdzināmām metodikām.

55. (Konkurenci veicinošas konkursa procedūras gadījumā) Paskaidrojiet, vai paziņotajiem pasākumiem ir elementi, kas atvieglo MVU dalību konkurenci veicinošās konkursa procedūrās. Ja atbilde ir apstiprinoša, sniedziet informāciju par šiem elementiem un pamatojiet, kāpēc pozitīvā ietekme no tā, ka tiek nodrošināta MVU līdzdalība paziņotajos pasākumos, atsver iespējamo kropļojošo ietekmi.

C sadaļa. Izvērtēšana

*Lai sniegtu šajā sadaļā prasīto informāciju, sk.* CEEAG *5. sadaļu (455.–463. punktu).*

56. Ja paziņotie pasākumi pārsniedz *CEEAG* 456. punktā noteiktās budžeta/izdevumu sliekšņvērtības, paskaidrojiet, kāpēc, jūsuprāt, būtu piemērojams *CEEAG* 457. punktā paredzētais izņēmums, vai šai paziņojuma veidlapai pievienojiet pielikumu, kurā iekļauts izvērtēšanas plāna projekts, kas aptver *CEEAG* 458. punktā minēto tvērumu[[11]](#footnote-11).

57. Ja ir iesniegts izvērtēšanas plāna projekts,

(a) tālāk sniedziet pielikumā iekļautā izvērtēšanas plāna projekta kopsavilkumu;

(b) apstipriniet, ka tiks ievērots *CEEAG* 460. punkts;

(c) norādiet datumu un interneta saiti, kurā izvērtēšanas plāns būs publiski pieejams.

58. Lai varētu verificēt atbilstību *CEEAG* 459. punkta b) apakšpunktam, ja atbalsta shēmai pašlaik netiek veikts *ex post* izvērtējums un tās ilgums pārsniedz trīs gadus, apstipriniet, ka 30 darbdienu laikā pēc būtiskām izmaiņām, kas shēmas budžetu palielinātu līdz vairāk nekā 150 miljoniem EUR kādā gadā vai 750 miljoniem EUR visā shēmas darbības laikā, paziņosit izvērtēšanas plāna projektu.

59. Lai varētu verificēt atbilstību *CEEAG* 459. punkta c) apakšpunktam, ja atbalsta shēmai pašlaik netiek veikts *ex post* izvērtējums, tālāk norādiet apņemšanos, ka dalībvalsts paziņos izvērtēšanas plāna projektu 30 darbdienu laikā pēc tam, kad oficiālajos pārskatos būs ierakstīti izdevumi, kas iepriekšējā gadā pārsnieguši 150 miljonus EUR.

60. Lai varētu verificēt atbilstību *CEEAG* 461. punktam,

(a) precizējiet, vai neatkarīgais eksperts jau ir izraudzīts vai tiks izraudzīts nākotnē;

(b) sniedziet informāciju par eksperta izraudzīšanās procedūru;

(c) pamatojiet, kā eksperts ir neatkarīgs no piešķīrējas iestādes.

61. Lai varētu verificēt atbilstību *CEEAG* 461. punktam,

(a) norādiet ierosinātos starpposma un galīgā izvērtējuma ziņojuma iesniegšanas termiņus. Ņemiet vērā, ka saskaņā ar *CEEAG* 463. punktu galīgais izvērtējuma ziņojums Komisijai jāiesniedz laikus, lai tā varētu novērtēt atbalsta shēmas iespējamo pagarināšanu, un ne vēlāk kā 9 mēnešus pirms tās darbības beigām. Ņemiet vērā, ka minēto termiņu varētu saīsināt shēmām, kurām izvērtējuma prasība iestājas pēdējos 2 to īstenošanas gados;

(b) apstipriniet, ka starpposma un galīgais izvērtējuma ziņojums tiks publiskots. Norādiet datumu un interneta saiti, kurā šie ziņojumi būs publiski pieejami.

D sadaļa. Ziņošana un uzraudzība

*Lai sniegtu šajā sadaļā prasīto informāciju, sk.* CEEAG *6. iedaļu (464.–465. punktu).*

62. Apstipriniet, ka dalībvalsts izpildīs ziņošanas un uzraudzības prasības, kas noteiktas *CEEAG* 6. sadaļas 464. un 465. punktā.

1. Ņemiet vērā, ka atbalsta shēmas ilgums ir laikposms, kurā var pieteikties uz atbalstu un par to pieņemt lēmumu (ieskaitot laiku, kas valsts iestādēm vajadzīgs atbalsta pieteikumu apstiprināšanai). Šajā punktā minētais ilgums nav saistīts ar atbalsta shēmas ietvaros noslēgto līgumu ilgumu; tie var būt spēkā pēc pasākuma termiņa beigām. [↑](#footnote-ref-1)
2. Ņemiet vērā, ka izmaiņas faktiskajā vai aplēstajā budžetā var būt atbalsta izmaiņas, par kurām jāpaziņo no jauna. [↑](#footnote-ref-2)
3. Ņemiet vērā, ka *CEEAG* 38., 52., 165., 166. un 167. punktā, kā arī 39. un 45. zemsvītras piezīmē ir sniegti papildu norādījumi par to, kā ticamais hipotētiskais scenārijs būtu jāizstrādā. [↑](#footnote-ref-3)
4. “Atsauces projekts” ir definēts *CEEAG* 19. punkta 63) apakšpunktā. [↑](#footnote-ref-4)
5. Ja izmantojat nesenu konkurenci veicinošu procedūru, paskaidrojiet, kāpēc minēto konkursa procedūru var uzskatīt par konkurenci veicinošu, arī to, kā attiecīgā gadījumā novērsta pārmērīga negaidīta papildu peļņa no dažādām tehnoloģijām, kas konkurenci veicinošajā konkursa procedūrā iekļautas, un kāpēc tā ir pielīdzināma, piemēram:

   vai nosacījumi (piemēram, līguma noteikumi un ilgums, investīciju termiņi, tas, vai atbalsta maksājumi indeksēti pēc inflācijas) bija līdzīgi tiem, kas ierosināti paziņotajā pasākumā;

   vai konkurenci veicinošā procedūra notika līdzīgos makroekonomiskos apstākļos;

   vai tehnoloģijas / projektu veidi bija līdzīgi. [↑](#footnote-ref-5)
6. Saskaņā ar *CEEAG* 19. punkta 89) apakšpunktu “Savienības standarts” ir

   *“obligāts Savienības standarts, ar ko nosaka līmeņus, kādi vides jomā jāsasniedz atsevišķiem uzņēmumiem, izņemot standartus vai mērķrādītājus, kas noteikti Savienības līmenī un ir saistoši dalībvalstīm, bet ne atsevišķiem uzņēmumiem;*

   *pienākums izmantot labākos pieejamos tehniskos paņēmienus (LPTP), kā noteikts Direktīvā 2010/75/ES, un nodrošināt, lai emisiju līmeņi nepārsniegtu tos, kas tiktu sasniegti, piemērojot LPTP; ja emisiju līmeņi, kas saistīti ar LPTP, ir noteikti īstenošanas aktos, kuri pieņemti saskaņā ar Direktīvu 2010/75/ES vai citām piemērojamām direktīvām, šie līmeņi ir piemērojami attiecībā uz šo pamatnostādņu tvērumu; ja šie līmeņi ir izteikti kā diapazons, piemēro robežvērtību, attiecībā uz kuru attiecīgajam uzņēmumam LPTP tiek noteikti vispirms”.* [↑](#footnote-ref-6)
7. Sk. arī sīkāku informāciju *CEEAG* 51.–53. un 165.–167. punktā, kā arī 45. un 46. zemsvītras piezīmē. [↑](#footnote-ref-7)
8. Šādā gadījumā saskaņā ar *CEEAG* 52. punktu “neto papildu izmaksas var aptuveni noteikt pēc projekta negatīvās NPV faktiskajā scenārijā bez atbalsta visā projekta laikā (tādējādi netieši pieņemot, ka NPV hipotētiskajā scenārijā ir nulle)”. [↑](#footnote-ref-8)
9. Centralizēti pārvaldīts Savienības finansējums ir Savienības finansējums, ko centralizēti pārvalda Eiropas Savienības iestādes, aģentūras, kopuzņēmumi vai citas struktūras un kas nav tiešā vai netiešā dalībvalsts kontrolē. [↑](#footnote-ref-9)
10. Eiropas Parlamenta un Padomes Regula (ES) 2020/852 (2020. gada 18. jūnijs) par regulējuma izveidi ilgtspējīgu ieguldījumu veicināšanai un ar ko groza Regulu (ES) 2019/2088 (OV L 198, 22.6.2020., 13. lpp.). [↑](#footnote-ref-10)
11. Papildinformācijas lapas veidne izvērtēšanas plāna paziņošanai (III.8. daļa) ir piekļūstama šeit: [https://competition-policy.ec.europa.eu/state-aid/legislation/forms-notifications-and-reporting\_en#evaluation-plan](#evaluation-plan). [↑](#footnote-ref-11)